|  |  |
| --- | --- |
|  | |
| [*datums ierakstāms*] **LĪGUMA** | |
| ***par Depozīta iepakojuma apsaimniekošanu*** | |
|  | |
| **PIELIKUMS Nr.4** | |
| **VIENOŠANĀS** | |
| ***par Universālā AU iepakojuma apriti*** | |
|  | |
| Ņemot vērā Līguma par Depozīta iepakojuma apsaimniekošanu (turpmāk – “**Līgums**”), kuru Puses noslēgušas [*datums ierakstāms*], 5. punktu, Puses noslēdz šo vienošanos par Universālā AU iepakojuma aprites nosacījumiem un kārtību (turpmāk – “**Vienošanās**”): | |
| 1. Saskaņā ar Līguma un šīs Vienošanās noteikumiem DIO apņemas organizēt Universālā AU iepakojuma apriti un nodošanu Depozīta iepakotājam atkārtotai uzpildīšanai, savukārt Depozīta iepakotājs apņemas pieņemt Reģistrā reģistrēto Universālo AU iepakojumu no DIO tam piekrītošā proporcijā un uzpildīt to atkārtoti. | |
| 1. Universālā AU iepakojuma aprite notiks pēc sekojošas shēmas:   Depozīta iepakotājs realizē dzērienus Pārdevējam 🡪 Pārdevējs pārdod pudeles gala lietotājiem 🡪 Gala lietotājs pudeli atgriež Depozīta iepakojuma pieņemšanas vietā (tālāk tekstā Pieņemšanas vieta) 🡪 Pieņemšanas vieta organizē pudeļu pieņemšanu 🡪 Pieņemšanas vieta veic pudeļu šķirošanu pa veidiem, atdalot Universālo AU iepakojumu no citiem stikla Depozīta iepakojuma veidiem 🡪 Universālo AU iepakojumu ievieto standarta kastēs 🡪 DIO organizē pilno kastu pieņemšanu un transportu uz Šķirošanas centru 🡪 Depozīta iepakotājs organizē pilno kastu pieņemšanu un transportu no Šķirošanas centru🡪 Depozīta iepakotājs nodrošina Universālā AU iepakojumu atkārtotu uzpildi. | |
| 1. Universālais AU iepakojums tiks uzglabāts un transportēts ar sekojošiem transportēšanas materiāliem (turpmāk – “**Transportēšanas materiāli**”):    1. Kastes – izmērs 400x300x2900mm, plastmasas kaste, 20 pudeļu ietilpība;    2. Paletes – izmērs 1200x800x144mm, atbilstoši ECR Baltic izstrādātā standarta, kas pieejams <http://www.ecr-baltic.org/eurpallets/>. | |
| 1. Universālā AU iepakojuma Transportēšanas materiālu (kastu un palešu) aprite notiks sekojoši:   Depozīta iepakotājs piegādā dzērienus Pārdevējam kastēs 🡪 Pārdevējs pārdod pudeles gala lietotājiem 🡪 Gala lietotājs pudeles atdod Pieņemšanas vietā 🡪 Pieņemšanas vieta organizē pudeļu pieņemšanu 🡪 Pieņemšanas vieta Universālo AU iepakojumu ievieto standarta kastēs, ja nepieciešams uz standarta paletēm 🡪 Pieņemšanas vieta noformē pavaddokumentu, kurā norāda Transportēšanas materiālu skaitu un vērtību 🡪 DIO paņem Universālo AU iepakojumu un Transportēšanas materiālus atbilstoši to vērtībai 🡪 DIO nodod Universālo AU iepakojumu un Transportēšanas materiālus, atbilstoši to vērtībai, Depozīta iepakotājam.  Universālā AU iepakojuma transportēšanai tiek izmantotas tās pašas kastes un paletes, kurās Depozīta iepakotājs piegādā Pārdevējam dzērienus Universālajā iepakojumā. | |
| 1. DIO pienākumi: | |
| * 1. nodrošināt Universālā AU iepakojuma tirgū laistā apjoma uzskaiti visiem Depozīta iepakotājiem, kas ir parakstījuši Vienošanos par Universālā AU iepakojuma apriti;   2. nodrošināt Universālā AU iepakojuma pieņemšanu, transportēšanu un uzskaiti Šķirošanas centrā atbilstoši Līguma nosacījumiem, kā arī norēķinu veikšanu ar Pārdevējiem par Universālā AU iepakojuma pieņemšanu;   3. veikt Universālā AU iepakojuma proporcionālu sadali starp visiem Depozīta iepakotājiem, kuri laiž tirgū produktus Universālajā AU iepakojumā, atbilstoši to tirgū laistā Universālā AU iepakojuma daudzumam; Sadales proporcija tiek noteikta uz vienu (nākamo) kalendāro mēnesi, saskaņā ar iepriekšējo **3 mēnešu perioda tirgū laistiem apjomiem (Rolling 3 months),** kā pēdējo mēnesi periodā ieskaitot iepriekšējo pilno mēnesi. Piemēram, 2023.gada aprīlī tiks rēķināti 2023.gada maijā izmantojamie sadales principi saskaņā ar Depozīta sistēmas datiem par periodu no 2023.gada janvāri līdz 2023.gada martam (ieskaitot).   Depozīta sistēmas sākumā līdz 2022.gada maija mēnesim (ieskaitot), kad DIO būs pieejami pilni 3 mēnešu Depozīta iepakotāju uzrādītie dati par tirgū laistajiem apjomiem, Depozīta iepakojums tiks sadalīts saskaņā ar Depozīta sistēmā pieejamiem datiem par tirgū laistajiem apjomiem atbilstoši Rokasgrāmatā Par atkārtoti lietojamā Depozīta iepakojuma apriti noteikto.   * 1. nodot Depozīta iepakotājam iedalīto Universālo AU iepakojumu kopā ar kastēm un paletēm, kuru kvalitāte atbilst Rokasgrāmatā Depozīta iepakotājiem noteiktajām prasībām. | |
| 1. Depozīta iepakotāja pienākumi: | |
| * 1. Nodrošināt, ka tirgū laistā Universālā AU iepakojuma kvalitāte atbilst Rokasgrāmatas prasībām;   2. pēc DIO pieprasījuma, kura apjomu DIO noteiks saskaņā ar tirgū laistā Universāla AU iepakojuma proporciju starp Depozīta iepakotājiem, piegādāt DIO Transportēšanas materiālus (kastes un paletes), kuru kvalitāte atbilst Līgumā un Rokasgrāmatā Par atkārtoti lietojamā Depozīta iepakojuma apriti noteiktajām prasībām un kuras DIO izmantos lai nodrošinātu Pieņemšanas vietas ar Transportēšanas materiāliem Universālajam AU iepakojumam to nepietiekamības gadījumā; | |
| * 1. saskaņā ar noteiktu grafiku vai pēc DIO pieprasījuma saņemšanas 3 (trīs) darba dienu laikā paņemt Depozīta iepakotājam iedalīto Universālo AU iepakojumu; | |
| * 1. izmantot visu no DIO saņemto Universālo AU iepakojumu atkārtoti savas produkcijas uzpildīšanai, ievērojot, ka atkārtoti lietojamam iepakojumam ir objektīvs dabīgais zudums no atgrieztā apjoma. Ja Depozīta iepakotāja uzrādītais Atkārtotās uzpildīšanas procents būs mazāks nekā vidējais tirgus rādītājs, DIO ir tiesības pieprasīt Depozīta iepakotājam situācijas skaidrojumu.   2. Pie nozīmīga ilgtermiņa apjoma samazinājuma tirgū laistajā Universālā AU iepakojuma apjomā vai Universālās AU iepakojuma formas izņemšana no aprites pilnībā, Depozīta iepakotājs apņemas informēt DIO vismaz 3 mēnešus iepriekš. Depozīta iepakotājs apņemas pieņemt visu tam piekrītošo Svītrkodu Universālo AU faktiski atgriezto iepakojuma apjomu Depozīta sistēmā, kuru DIO nevar nodot uz atkārtotu uzpildīšanu Vienošanās 5.3 punkta sadales ietvaros, 36 (trīsdesmit sešus) mēnešus pēc Universālās AU iepakojuma formas laišanas tirgū pārtraukšanas, kā arī šajā periodā nodrošināt citu šīs Vienošanās nosacījumu izpildi. Par citu apsaimniekošanas modeli Puses var vienoties atsevišķi. Pēc iepakojuma izņemšanas no Depozīta sistēmas aprites Depozīta iepakotājs apņemas to apsaimniekot saskaņā ar normatīviem aktiem. Depozīta iepakotājam nav jāsniedz informācija par izmaiņām saistībā ar sezonalitāti.   Nozīmīga Universālā AU iepakojuma apjoma palielinājuma gadījumā vai uzsākot laist tirgū Universālās AU iepakojumu no jauna, Depozīta iepakotājs apņemas informēt DIO vismaz 3 mēnešus iepriekš. Depozīta iepakotājs apliecina, ka ir informēts par Vienošanās 5.3. punktā noteiktajiem sadales principiem un neizvirzīs nekādas pretenzijas par zemāku atgriešanas proporciju sākotnējā palielināta apjoma tirgū laišanas periodā. Depozīta iepakotājam nav jāsniedz informācija par izmaiņām saistībā ar sezonalitāti. | |
| * 1. Reizi ceturksnī līdz ceturkšņa pirmā mēneša 20.datumam, sniegt DIO informāciju par Universālā AU iepakojuma atkārtotu izmantošanu iepriekšējā ceturksnī saskaņā ar Rokasgrāmatā norādīto atskaiti. Puses vienojas, ka sniegtās informācijas pārbaudei ir piemērojami Līguma noteikumi, kas attiecas uz Depozīta iepakotāja pārbaudēm. | |
| 1. Puses vienojas, ka DIO no Pārdevējiem pieņemto Universālo AU iepakojumu uzskaita un pārbauda tikai vizuāli, kastes nepārpakojot, no aprites izņemot tikai proporcionāli nozīmīgu daudzumu, acīmredzami nelietojamus iepakojumus (saplīsušas pudeles). DIO neveic iepakojuma detalizētu pārbaudi (pudeļu kvalitāte, tīrība, korķu esamība utt.) un neatbild par to, ka Depozīta iepakotājam nodotais Universālais AU iepakojums nav izmantojams pilnā apmērā, izņemot gadījumus, kad tas noticis DIO vainas dēļ | |
| 1. Puses vienojas, ka sākot ar 2023.gada janvāri, pēc jebkuras Puses rakstiska ierosinājuma, ne biežāk kā reizi gadā Puses var pārskatīt Vienošanās 5.3. punktā noteikto iepakojumu sadales principu. 2. Puses vienojas, ka īpašumtiesības uz Universālo AU iepakojumu no DIO pāriet Depozīta iepakotājam brīdī, kad Depozīta iepakotājs pieņēmis Universālo AU iepakojumu no DIO atbilstoši šai Vienošanās. | |
| 1. Depozīta iepakotājs nedrīkst atteikties no sev piekrītošās Universālā AU iepakojuma proporcijas, taču tas var nodot savas tiesības un pienākumu pieņemt šo iepakojumu un izmantot to atkārtoti citam Depozīta iepakotājam, to apliecinot ar abpusēji parakstītu vienošanos, ko iesniedz DIO elektroniskā veidā. | |
| 1. Šīs Vienošanās 10.punktā minētās vienošanās noslēgšana neatbrīvo Depozīta iepakotāju no atbildības par punktā 6.6. minētās atskaites iesniegšanu un tajā ietverto datu patiesumu | |
| 1. Depozīta iepakotājs var atteikties pieņemt no DIO tādu Universālo AU iepakojumu, kas ir acīmredzami neatbilstošā stāvoklī (saplīsušas pudeles, neatbilstošas formas pudeles). | |
| 1. Reizi mēnesī līdz mēneša 10 datumam Depozīta iepakotājs sniedz DIO pārskatu par kastu un palešu skaitu, kas iepriekšējā mēnesī saņemtas no DIO un/vai kuras Depozīta iepakotājs piegādājis DIO. Gadījumā, ja piegādāto/saņemto kastu/palešu skaits pārskata periodā nebūs vienāds, starpībai tiks aprēķināta maksājamā vērtība, balstoties uz sekojošām cenām:  * EUR 12 (divpadsmit eiro) par vienu paleti; * EUR 4 (četri eiro) par vienu kasti.   Puse, kura pārskata periodā būs piegādājusi vairāk kastu un/vai palešu, maksās otrai Pusei aprēķināto summu par pārsniegto palešu un/vai kastu skaitu. | |
| 1. Ja konstatēts, ka Universālā iepakojuma Transportēšanas materiāli ir bojāti, Puses neveiks apmaksu par bojātajiem Transportēšanas materiāliem (kastēm un paletēm). Bojājumu novērtēšanā DIO apņemas vadīties pēc ECR standartiem. | |
| 1. Reaģējot uz tirgus izmaiņām, DIO ir tiesības vienpusēji grozīt 13. punktā norādītās cenas, par to paziņojot Pārdevējam 30 (trīsdesmit) dienas iepriekš. | |
| 1. Puses vienojas, ka ir pieļaujams dabiskais palešu un kastu nolietojums šādā apmērā:  * Paletes dabiskais nolietojums – 2 % (divi procenti); * Kastes dabiskais nolietojums – 0,1 % (viena desmitā daļa procenta). | |
| 1. Gadījumā, ja Depozīta iepakotājs nepaņem Universālo AU iepakojumu Vienošanās 6.3. punktā minētajā termiņā, Depozīta iepakotājs maksā DIO līgumsodu EUR 10 (desmit eiro) par pirmo kavēto dienu par paleti, EUR 20 (divdesmit eiro) par katru nākamo kavēto dienu par paleti. Ja Depozīta iepakotājs kavē Universālā AU iepakojuma paņemšanu 10 (desmit) dienas, DIO ir tiesības nepaņemto Universālo AU iepakojumu pārdalīt citiem depozīta iepakotājiem atbilstoši 5.3. punktā noteiktajai proporcijai un Depozīta iepakotājam nav tiesību celt jebkādus iebildumus pret DIO vai citām personām par šādu rīcību vai tās rezultātā nodarītiem zaudējumiem. | |
| 1. Gadījumā, ja Depozīta iepakotājs nesniedz DIO informāciju par Universālā AU iepakojuma Atkārtotu uzpildīšanu Vienošanās 6.6. punktā paredzētajā kārtībā un termiņos un to neizdara arī 5 ( piecu) darba dienu laikā no rakstiska DIO atgādinājuma, DIO ir tiesības piemērot Depozīta iepakotājam līgumsodu EUR 100 (viens simts eiro) apmērā par katru kavēto dienu, kad atbilstošs pārskats nav iesniegts. Līgumsoda piemērošana neatbrīvo Depozīta iepakotāju no pienākuma iesniegt DIO atbilstošu pārskatu. | |
| 1. Ja Depozīta iepakotājs sistemātiski un būtiski pārkāpt šīs Vienošanās nosacījumu izpildi un, ja Depozīta iepakotājs nenovērš pārkāpumus 15 (piecpadsmit) dienu laikā pēc DIO rakstveida brīdinājuma saņemšanas, DIO ir tiesības izņemt Depozīta iepakotāja Universālā AU iepakojuma ierakstus no aktīvā Reģistra un/vai vienpusēji izbeigt šo Vienošanos. Lai nodrošinātu savlaicīgu informācijas sniegšanu Pieņemšanas vietām, DIO ir tiesības informēt Pieņemšanas vietu valdītājus par Depozīta iepakotājam izteikto brīdinājumu. Puses vienojas, ka turpmāk norādītajos gadījumos, bez ierobežojumiem, uzskatāms, ka Depozīta iepakotājs ir pieļāvis būtisku Līguma pārkāpumu: | |
| * 1. Depozīta iepakotājs nepilda jebkuras finansiālās saistības, kas izriet no šīs Vienošanās, Vienošanās noteiktajā kārtībā un termiņos, | |
| * 1. Depozīta iepakotājs 5 (piecas) reizes nav veicis Universālā AU iepakojuma paņemšanu no DIO Šķirošanas centra saskaņā ar Vienošanās 6.3 punktu; | |
| * 1. Depozīta iepakotājs neveic Universālā AU iepakojuma atkārtotu uzpildīšanu normatīvajos aktos noteiktajā minimālajā nepieciešamajā apmērā; | |
| * 1. Depozīta iepakotājs atkārtoti savlaicīgi nesniedz šīs Vienošanās 6.6. punktā minēto informāciju un/vai Depozīta iepakotāja sniegtā informācija nav patiesa. | |
| 1. Vienošanās izbeigšana neatbrīvo Depozīta iepakotāju no pienākuma izpildīt saistības, kuras tas uzņēmies, noslēdzot šo Vienošanos. Depozīta iepakotājs ir atbildīgs par visiem DIO radītajiem tiešajiem zaudējumiem, kas radušies Depozīta iepakotāja saistību neizpildes un/vai šīs Vienošanās izbeigšanas gadījumā. | |
| 1. Vienošanās ir piemērojami Līguma noteikumi, ciktāl tie nav pretrunā ar šajā Vienošanās paredzēto. | |
| 1. Līguma 15.-19. punktā noteiktie nosacījumi tāpat ir piemērojami Vienošanās, ciktāl tie nepaplašina DIO pienākumus, kas noteikti šajā Vienošanās. Ar lielajiem sākumburtiem lietotajiem terminiem Vienošanās ir tādai pati nozīme, un tie ir interpretējami atbilstoši Līgumā sniegtajai definīcijai, ja vien konteksts skaidri nenosaka citādi un/vai vien Vienošanās nav noteikts citādi. | |
| 1. Vienošanās stājas spēkā pēc tam, kad to ir parakstījušas abas Puses, un paliek pilnībā spēkā un izpildāma uz nenoteiktu laiku. Puses vienojas, ka Vienošanās izbeigšana vai izbeigšanās nevar būt iemesls Līguma izbeigšanai un/vai tā uzskatīšanai par spēkā neesošu. | |
| **Depozīta Iepakojuma Operators, SIA**  Reģistrācijas numurs: 44103146177  PVN reģistrācijas numurs: LV44103146177  Juridiskā un biroja adrese: Granīta iela 27, Acone, Salaspils pg., Salaspils novads, LV-2119, Latvija  Banka: SEB banka, AS  Bankas kods: UNLALV2X  Konta numurs: LV95UNLA0055001733525  Tālrunis: +371 25613000  E-pasts: [dio@dio.lv](mailto:dio@dio.lv) | **Nosaukums**  Reģistrācijas numurs:  PVN reģistrācijas numurs:  Adrese:  Banka:  Bankas kods:  Konta numurs:  Tālrunis:  E-pasts: | |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *Diana Imaka* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *Vārds Uzvārds* | |